La Policia Local ha controlat a prop de 120 vehicles en una nova campanya en col·laboració amb la DGT
2025-07-24

En col·laboració amb la Direcció general de trànsit (DGT), la Policia Local de Burjassot, dirigida des de la regidoria de Policia Local i Seguretat Ciutadana, per Manuel Pérez Menero, ha iniciat en el municipi una campanya de control dels elements que influeixen en la seguretat dels vehicles i, per tant, en la dels seus ocupants.

Els agents que han realitzat els controls han comprovat l’estat dels pneumàtics, els frens o les llums, entre uns altres, de 119 vehicles que han circulat pel municipi. D’aquests 119 vehicles, tan sols s’ha procedit a denunciar a 11 d’ells ja que no portaven en bones condicions algun dels elements assenyalats.

Des de la Policia Local de Burjassot recorden la importància de mantenir en les millors condicions els vehicles ja que, el que estiguen en condicions òptimes, repercuteix notablement en la seguretat dels seus ocupants i de la resta de conductors.